วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 3 มี.ค.60
3 มี.ค. 2560

วิเคราะห์ตลาดภาคบ่าย – บล.เอเอสแอล
 
ภาครวมตลาดภาคเช้า
SET Index ปิดภาคเช้า 1,567.85 จุด (-2.09 จุด,+0.13%) กรอบ 1,570-1,564 จุด มูลค่าการซื้อขาย 17,130 ลบ. เรียงลำดับมูลค่าการซื้อขายรายกลุ่มBANK ENERG ICT TRANS PROP CONMAT COMM HELTH ตามลำดับ. ตลาดภูมิภาค [Hang Seng -0.65%][KOSPI -1.21%][Nikkei225 -0.82%][ChinaA50 -0.48%]

 
– ยอดค้าปลีกเดือนม.ค. EU 16.30น.
– ดัชนี PMI ภาคบริการเดือนก.พ.โดยมาร์กิต สหรัฐ 21.45น.
 
AOT เผย ITD – กลุ่ม ILINK ยื่นประมูลงาน APM ของสุวรรณภูมิ มูลค่างาน 2.89 พันลบ. คาดรู้ผลมี.ค.นี้
แหล่งข่าวจากบมจ.ท่าอากาศยานไทย (AOT) เปิดเผยว่า วันนี้มีเอกชนเพียง 2 รายเข้ายื่นเอกสารร่วมประกวดราคางานจัดซื้อพร้อมติดตั้งระบบขนส่งผู้โดยสารอัตโนมัติ (Automated People Mover : APM) ของโครงการพัฒนาท่าอากาศยานสุวรรณภูมิ เฟส 2 ในรอบใหม่ ซึ่งมีราคากลางอยู่ที่ 2,890 ล้านบาท จากที่ซื้อซองไป 7 ราย ทั้งนี้ ผู้ที่ยื่นซองประกวดราคาครั้งนี้ ได้แก่ บมจ. อิตาเลียนไทย ดีเวล๊อปเมนต์ (ITD)  และ กิจการร่วมค้า IRTI  ซึ่งประกอบด้วย บมจ.อินเตอร์ลิ้งค์ คอมมิวนิเคชั่น (ILINK) บริษัท เรืองณรงค์ จำกัด บริษัท ที.อี.ซี.อินเตอร์เนชั่นแนล จำกัด  และท่าอากาศยานอินชอน (Source : IQ สำนักข่าวอินโฟเควสท์)
 
IMPACT (+) TRUE DELTA CPN BJC CPF BAY ADVANC TPIPL PTTGC BIGC TFG BH SIRI TKN ORI HMPRO MC 
IMPACT (-) AOT PTT SCB GL PTTEP BDMS IRPC IVL KBANK DTAC MTLS BANPU BBL SPALI EA STEC TMB   
 
แนวโน้มตลาดและหุ้นเทคนิคที่น่าสนใจ 
 
SET Index
 
ปรับตัวในกรอบแคบ
SET index ปรับตัวในกรอบแคบและไม่มีปัจจัยหนุนเพิ่มเติม ดัชนียังขาดแรงซื้อสนับสนุนการดีดตัวต่อเนื่องทำให้แท่งเทียนปิดตัวแคบ แนวรับระยะกลางที่ 1,555 จุดยังคงเป็นแนวรับที่สำคัญ  เน้นซื้อเก็งกำไรในกรอบ แนวต้านที่ 1,580 จุดเป็นแนวต้านหลัก
 
JTS 
 
Follow Buy ต่อเนื่อง
JTS ปรับตัวขึ้นต่อจากวานนี้ยืนแนวรับหลัก 2.20-2.24 บาท และไม่ทำจุดต่ำกว่าจุดเดิม แนวรับระหว่างวัน 2.30 บาท แนวโน้มปรับตัวขึ้นแบบ WShape แนวต้าน 2.40/2.62 บาทตามลำดับ ตัดขาดทุนหากหลุดแนวรับ 2.30 บาท ลงมา
 
ALT 
         
Bullish Candlestick วานนี้
ALT มีสัญญาณบวกจากBullish Candlestick วานนี้ แนวรับหลัก 9 บาท แนวรับระหว่างวัน 9.30 บาทตามลำดับ พร้อมอินดิเคอเตอร์โมเมนตั้มสนับสนุน แนวต้าน 9.80 และ 10.00 บาทเป็นแนวต้านจิตวิทยา ตัดขาดทุนหากหลุด 9.00 บาทลงมา 